പുനരധിവാസത്തിലെ അതിജീവനം വെബ്ബിനാര് സംഘടിപ്പിക്കുന്നു കുവൈറ്റ് സിറ്റി : ജീവിതത്തിന്റെ നല്ല സമയം മുഴുവന് ഈ പ്രവാസ ലോകത്തു കുടുംബത്തിനും, നാടിനും വേണ്ടി കഷ്ടപ്പെട്ട് ജീവിത സായഹ്നത്തില് നിരാലംബരും നിരാശ്രയരായും ആകുന്ന വര് നിരവധിയാണ്. ചിലപ്പോള് കുറഞ്ഞ കാലം പ്രവാസം കഴിഞ്ഞു തൊഴില് നഷ്ടപ്പെട്ടു നാട്ടില് തിരിച്ചെത്തുന്നവരും അനവധിയാണ്. പ്രവാസം അവസാനിപ്പിച്ചു നാട്ടിലെത്തി സ്വയം തൊഴില് ചെയ്യാന് സന്നദ്ധരാകുന്ന പ്രവാസികളെ കേരളാ സര്ക്കാരിന്റെ നോര്ക്കയുടെയും, അഗ്രോ പാര്ക്കിന്റെയും സഹകരത്തോടെയും അതിന് പ്രാപ്തരാക്കുക എന്നതാണ് കൊല്ലം ജില്ലാ പ്രവാസി സമാജം ലക്ഷ്യമിടുന്നത്. ഇന്ത്യയുടെ 75 മത് സ്വാതന്ത്ര്യ ദിന ആഘോഷങ്ങളുടെയും ഇന്ത്യ കുവൈറ്റ് 60 മത് നയതന്ത്ര വാര്ഷികത്തിന്റെയും ഭാഗമായി സെപ്തംബര് 24 വെള്ളിയാഴ്ച കുവൈറ്റ് സമയം വൈകിട്ട് 6 മണിക്ക് ഇന്ത്യന് സമയം 8.30 PM സൂമില് പുനരധിവാസത്തിലെ അതിജീവനം ചെറുകിട ഉല്പാദക വിതരണ യൂണിറ്റുകളിലൂടെ .. എന്ന ശീര്ഷകത്തില് സംഘടിപ്പിക്കുന്നത്. നോര്ക്കാ വെല്ഫയര് ബോര്ഡ് മെമ്ബര് എന്. അജിത് കുമാര് , അഗ്രോ പാര്ക്ക് ചെയര്മാനും.സി.ഇ. ഓ യുമായ ബൈജൂ നെടുംങ്കേരി എന്നിവര് മുഖ്യ പ്രഭാക്ഷണങ്ങള് നടത്തും. പങ്കെടുക്കുന്നവരുടെ സംശയങ്ങള്ക്കു മറുപടിയും നല്കുന്നതുമായിരിക്കും. തികച്ചും സൗജന്യമായി നടത്തുന്ന ഈ പ്രോഗ്രാമില് പങ്കെടുക്കാന് പ്രവാസ സമൂഹത്തിലെ എല്ലാ സഹോദരങ്ങളെയും ഹാര്ദ്ദവമായി സ്വാഗതം ചെയ്യുന്നു കൂടുതല് വിവരങ്ങള്ക്ക് 6650 49926598497566461684 എന്നീ നമ്ബരുകളില് ബന്ധപ്പെടുക